Document ID: 31989R1124

ΚΑΝΟΝΙΣΜΟΣ ( ΕΟΚ ) αριθ . 1124/89 ΤΟΥ ΣΥΜΒΟΥΛΙΟΥ της 27ης Απριλίου 1989 που τροποποιεί τον κανονισμό ( ΕΟΚ ) αριθ . 1035/77 που προβλέπει ειδικά μέτρα που αποσκοπούν στην ενθάρρυνση της εμπορίας μεταποιημένων προϊόντων με βάση τα λεμόνια
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής^(1 ),
τη γνώμη του Ευρωπαϊκού Κοινοβουλίου^(2 ),
τη γνώμη της Οικονομικής και Κοινωνικής Επιτροπής^(3 ),
Εκτιμώντας :
ότι ο κανονισμός ( ΕΟΚ ) αριθ . 1035/77^(4 ), όπως τροποποιήθηκε τελευταία με τον κανονισμό ( ΕΟΚ ) αριθ . 1353/86^(5 ), θέσπισε καθεστώς ενίσχυσης για τα μεταποιημένα προϊόντα με βάση τα λεμόνια που συγκομίζονται στην Κοινότητα, το οποίο βασίζεται στη σύναψη συμβάσεων μεταξύ παραγωγών και μεταποιητών της Κοινότητας
ότι η εφαρμογή του εν λόγω καθεστώτος περιορίστηκε στα προϊόντα που υφίστανται τον ανταγωνισμό ομοειδών προϊόντων που εισάγονται από τρίτες χώρες ότι, λόγω του γεγονότος αυτού, για την Ιταλία, της οποίας η παραγωγή αντιπροσωπεύει σημαντικό τμήμα της κοινοτικής μεταποίησης λεμονιών, το καθεστώς ενίσχυσης υπήχθη σε ειδικούς όρους που περιορίζουν τη χορήγηση χρηματικής αντιστάθμισης λόγω του περιοριστικού καθεστώτος των εισαγωγών από τρίτες χώρες το οποίο ισχύει στο εν λόγω κράτος μέλος ότι, λόγω του ανοίγματος της ιταλικής αγοράς, θα πρέπει να
καταργηθούν οι εν λόγω ειδικοί όροι και να τροποποιηθεί ανάλογα ο προαναφερθείς κανονισμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο κανονισμός ( ΕΟΚ ) αριθ . 1035/77 τροποποιείται ως εξής :
1 . ^Στο άρθρο 2, η παράγραφος 2 διαγράφεται.
2 . ^Στο άρθρο 2, η παράγραφος 3 αντικαθίσταται από το ακόλουθο κείμενο :
"3 . Η χρηματική αποζημίωση καταβάλλεται στους ενδιαφερομένους, μετά από αίτησή τους, για τα προϊόντα κοινοτικής καταγωγής εφόσον ο μεταποιητής παρέχει την απόδειξη ότι για μια συγκεκριμένη περίοδο εμπορίας, οι ποσότητες αυτές ελήφθησαν από λεμόνια που αποτέλεσαν το αντικείμενο των προαναφερθεισών συμβάσεων και για τις οποίες έχει καταβληθεί μια τιμή που είναι τουλάχιστον ίση με την ελάχιστη τιμή ."
Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από 1ης Δεκεμβρίου 1988 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 27 Απριλίου 1989 .

Labels: 2
11
17
6